Bradley Rolandus Will
Bradley Rolandus Will Res apud Vicidata repertae: Nativitas: 14 Iunii 1970; Evanston Obitus: 27 Octobris 2006; Guaxaca Patria: Civitates Foederatae Americae Bradley Rolandus Will (14 Iunii 1970—27 Octobris 2006) fuit agitator, videographus, et diurnarius Americanus, qui se cum Indymedia consociavit. Die 27 Octobris 2006 per manifestationem operariorum Oaxacae in urbe Mexicana, bis sclopeto transfixo necatus est, fortasse a militibus paramilitariis cum gubernatione civitatis coniunctis Will, Evanstoniae Illinoesiae natus, Kenilworth in commune divite alitus est. Diploma Scholae Superioris Novae Augustae Treverorum anno 1988 accepit, tum Collegium Alleghenianum Meadville in Pennsylvania frequentavit, ubi gradum A.B. in studiis Anglicis accepit. Ex aestate 1991, Scholam Iacobi Kerouac Poeticarum Incorporalium constanter frequentavit, aestivale scribendi programma in Universitate Naropana, adiutorque docens Petri Lamborn Wilson (alias Hakim Bey) fuit. Anno 1995, postquam in Dreamtime Village in Visconsinia meridioccidentali paulum degit, Manhatam migravit, ubi in Inferiori Regione Orientali subsedit antequam ad Williamsburgum migravit. David Rovics "Brad," carmen de eius vita et morte, insigniter composuit.